Camera Café

Camera Café é un formato de programa de televisión de humor emitido co mesmo título en países como Italia, Portugal, Polonia, Chile, Colombia, Francia (o seu país de orixe) e España.

En España, emitiuse en Telecinco desde o 18 de setembro de 2005 ata o 1 de setembro de 2009, tras catro tempadas en emisión e 530 capítulos emitidos.

Trátase de episodios de curta duración (de 4 a 6 minutos) compostos por un prólogo, varios sketchs e un epílogo.

O domingo, 13 de setembro de 2009 deu lugar ao seu "spin-in", Fibrilando, que narra as peripecias dun equipo médico idéntico ao persoal de Camera Café que traballa nunha clínica situada nunha planta inferior do mesmo edificio.

 España 
miniatura|esquerda|200px|Jesús (Arturo Valls) e Julián (Carlos Chamarro).

En España agrúpanse varios episodios formando un bloque. Neles ven, a modo de cámara oculta na propia máquina distintas situacións de empregados que acoden a librarse do traballo. Cada personaxe dos 17 que compón o elenco de actores cumpre un rol distinto: a secretaria atractiva, os traballadores «ninguén de ningures», o «cerebro» de contabilidade, e por suposto, o xefe autoritario que tamén agacha a cabeza se é a directora de mercadotecnia a que grita.

O director do programa é Luís Guridi. A súa pretensión respecto de Cámera Café era ofrecer unha visión humorística, máis ou menos realista, da contorna laboral. Todos os estilos de humor, desde o surrealismo á escatoloxía simple, danse a man nesta micro-serie de corte costumista.

 Elenco de actores 
 Luis Varela, como Gregorio Antúnez, director xerente.
 Ana Milán, como Victoria de la Vega, directora de mercadotecnia.
 Carolina Cerezuela, como Mónica Salazar, subdirectora de mercadotecnia
 Esperanza Pedreño, como Mari Carmen Cañizares, secretaria de Victoria.
 Carlos Chamarro, como Julián Palacios, xefe de compras e representante sindical.
 Arturo Valls, como Jesús Quesada, xefe de vendas.
 César Sarachu, como Bernardo Marín, contable.
 Esperanza Elipe, como Marimar Montes, secretaria de Antúnez.
 Marta Belenguer, como Nacha Ruiz, administrativa.
 Álex O'Dogherty, como Arturo Cañas, chofer do presidente.
 Silvia Wheeler, como Frida Lüdendorff, responsable da sucursal de Frankfurt.
 Ana Ruiz, como Sofía Guillén, telefonista.
 Mercedes Luzuriaga, como Asunción Sempere, bolseira.
 Daniel Albaladejo, como Benito Avendaño, garda nocturno.
 Joaquín Reyes, como Richar Mesa, informático.
 Javier Manrique, como Lorenzo Pérez, ordenanza.
 Nacho Rubio, como Juan Luis Lazcano, psicólogo.
 Juana Cordero, como Choches, limpadora.
 Manuel Tallafé, como Paco El Brasas, propietario do bar de abaixo. 
 Antón Valén, como Tono, xefe de mantemento.

 Audiencias 
 Tempada  Espectadores  Share Primeira  3 574 000  22,2% Segunda  3 859 000  22,8% Terceira  3 653 000  20,7% Cuarta  2 941 000  16,9%

 Premios 
2006
 Antena de Ouro da Federación de Asociacións de Radio e Televisión de España.
 Premios da Unión de Actores ao mellor actor secundario (Daniel Albaladejo) e á mellor actriz secundaria (Esperanza Pedreño).
 Premio ao mellor programa de televisión de Punto Radio nos seus “Premios de la Radio”.
 Premio Calabuch á mellor serie de humor do Festival Internacional de Cinema de Comedia de Peñíscola.
 Premio ao mellor guión de ficción de serie de televisión dos Premios GAC de Guións.
 Premio Comunicarte ao mellor programa de televisión do Instituto de Imagen y Sonido “Puerta Bonita”.

2007
 Fotogramas de Prata ao mellor actor de televisión (Arturo Valls).
 Premio ao mellor guión de ficción de serie de televisión dos Premios GAC de Guions.
 Premio Número 1 de Cadena 100 ao mellor programa de entretemento.
 Premio Protagonistas do Ano de Punto Radio ao humor máis elegante.
 Premio Estilo en Movimiento ao mellor estilismo nunha serie de televisión.

2008
 Premio da ATV ao mellor actor (Luis Varela).
 Premio da Asociación de Espectadores de Andalucía ao mellor programa de entretemento.

2009
 Premio Ocio e Espectáculo dos Premios Anuais da Asociación Española de Editoriais de Publicacións Periódicas (AEEPP).

 Véxase tamén 

 Ligazóns externas 
 Sitio oficial en Telecinco 

Categoría:Series de televisión en lingua castelá
Camera Café
Categoría:Series de televisión de Telecinco